נולד בשם Francis Xavier Aloysius Wynn. אביו, אד וין היה שחקן וודוויל יהודי מפורסם. אמו הילדה הייתה קתולית וגם היא הייתה שחקנית וודוויל. הוא שינה את שמו הפרטי בהוקרה לסבו מצד אימו, פרנק קינן שגם הוא היה שחקן.
הוא החל להופיע בברודוויי ובשנות ה-40 הוחתם במטרו גולדווין מאייר, מסרטיו:
בנוסף, הופיע בתפקידים קטנים בסדרות טלוויזיה רבות כמו "בוננזה", "הוואי חמש-אפס", "דאלאס", "כל יום מחדש" ועוד.
הוא נפטר מסרטן הלבלב ואפרו נקבר לצד בתו אמילי שמתה מלופוס בגיל 20.
חיים אישיים.
ווין היה נשוי שלוש פעמים:
ילדיו טרייסי קינן ונד קינן הם תסריטאים, נכדתו ג'סיקה קינן וין היא שחקנית.
פירסון פודה
פירסון דיין פודה (באנגלית: Pierson Dane Fodé; נולד ב-6 בנובמבר 1991) הוא שחקן ודוגמן אמריקאי.
ראשית חייו.
פודה נולד בלייק מוזס, וושינגטון, עיירה קטנה במזרח וושינגטון, לרון ורובין. יש לו שני אחים גדולים, פרסטון ופייטון, ואחות צעירה, פרון. הוא גדל שם עם משפחתו בחווה. בגיל 13, כשהיה עוד בתיכון, הוא הקים את "פירס הפקות", בו הפיק למעלה מ-20 סרטים קצרים, כתב ושיחק את התפקיד הראשי. לאחר שסיים תיכון עם תואר ראשון במכללה מקומית, הוא החל בקריירת המשחק. כיום הוא מתגורר בלוס אנג'לס.
קריירה.
משחק.
פודה ערך את הופעת הבכורה שלו בשנת 2012 בסיטקום "iCarly", שם הופיע כטוד. באותה שנה הוא קיבל את פרס אופרת הסבון ביוטיוב על התפקיד הראשי של ג'ארד ב-"Runaways", סדרת האינטרנט ששודרה במשך שתי עונות. לאחר מכן שיחק בסרט הטלוויזיה "Wrath of God: Confrontation" בתפקיד קרוגר ובתפקיד אורח בסדרה "הלו ליידיז".
בין השנים 2013–2014 שיחק בתפקיד "בלייזר" בסדרת הרשת "Storytellers". בשנת 2014 הוא שיחק בתפקיד הראשי בסרט האימה "Indigenous", שהוצג בפסטיבל טרייבקה. בנוסף בשנת 2014, הוא שיחק בסרטים "Kill Game" ו-"Drag Worms". באותה השנה, הוא שיחק בסדרת הטלוויזיה "ג'סי" בערוץ דיסני בחמישה פרקים רצופים.
בשנת 2015 שיחק מול ויקטוריה ג'סטיס כ"אלי" בסרט הקומדיה הרומנטית "רשימת פסולי הנישוק של נעמי ואיליי". באותה שנה הוא חזר לטלוויזיה לגלם "תומאס פורסטר" באופרת הסבון "היפים והאמיצים". ב-7 בספטמבר 2017, פורסם כי פודה יעזוב את תפקידו של תומאס. הוא הופיע לאחרונה ב-13 בספטמבר 2017. בערב 16 בפברואר 2018 פורסם כי פודה יחזור לגלם את תומאס בסדרה.
פודה שיחק בסרט "The Man from Toronto", סרט קומדיית-פעולה בכיכובם של קווין הארט, וודי הרלסון וקיילי קווקו.
דוגמנות.
פודה חתם בסוכנות הדוגמנות "ווילהלמינה" בשנת 2011. כדוגמן הוא קיבל כמה פרסים כמו כוכב השנה, דוגמן המסלול הטוב ביותר, תמונת פרסומת האופנה הטובה ביותר, ביצועי הסצנה הטובים ביותר ודוגמן בפרסומת הטלוויזיה הטובה ביותר. כדוגמן הוא הצטלם עבור חברות אופנה רבות. בין היתר הצטלם לאברקרומבי ופיץ', אקירה ומותגים אחרים.
חיים אישיים.
ביוני 2019 פרסם פודה באינסטגרם שהוא סבל מטראומה מוחית. הוא התאושש לחלוטין ועוסק באופן פעיל בניסיון לעזור לאחרים עם הטראומה. פירסון נהנה לרכוב על האופנוע שלו; צניחה חופשית; פארקור; ולהתנדב באופן פעיל עם ארגוני צדקה כמו Saving Innocence"," ""Heifer International ו-"St. Jude's" בלוס אנג'לס.
הווטרבויז
הווטרבויז (באנגלית: The Waterboys, כונתה בישראל גם בתרגום לעברית נערי המים) היא להקת פולק רוק בריטית-אירית, שנוסדה באדינבורו ב-1983 בידי מייק סקוט (Mike Scott).
בתחילת דרכה, סגנון הרוק של הווטרבויז כונה לעיתים "The Big Music" על שם אחד השירים באלבום השני. סגנון זה הגיע לשיאו באלבום השלישי של הלהקה, "This Is the Sea", שיצא ב-1985, והכיל גם את להיטה הגדול ביותר, "The Whole of the Moon".
ב-1986 עבר סקוט לדבלין, והחל להיות מושפע ממוזיקה עממית אירית. הלהקה, בהרכב חדש, יצאה למסע הופעות שבמסגרתו הופיעה גם בישראל. הופעה שתוכננה להיות בבנייני האומה בוטלה עקב מיעוט הכרטיסים שנמכרו; הווטרבויז לא ויתרו, ואלתרו במקום זאת הופעה אקוסטית מחוץ לאולם.
אלבומם הבא של הווטרבויז, Fisherman's Blues, יצא ב-1988. סגנון הפולק של האלבום היה שונה מאוד מאלבומיהם הקודמים. למרות שלא יצאו ממנו להיטים, הפך אלבום זה לנמכר ביותר בתולדות הלהקה.
ב-1993, לאחר שני אלבומים נוספים, הווטרבויז התפרקו וסקוט יצא לקריירת סולו. בשנת 2000 חידש סקוט את הלהקה. אחד התקליטים הבולטים שלה בגלגולה החדש היה An Appointment With Mr. Yeats, אלבום של שירים למילותיו של המשורר האירי ויליאם בטלר ייטס.
הרכב הלהקה התחלף לאורך השנים, כשסקוט הוא החבר היחיד שהיה קבוע לאורך כל שנות קיומה. חברים בולטים בלהקה היו:
מלבדם היו בלהקה בתקופות שונות נגנים רבים, כשחלקם מצטרפים לתקופות קצרות יחסית (כגון אלבום או סיבוב הופעות יחד). בסך הכל מונה רשימת הנגנים בווטרבויז בעבר ובהווה 87 נגנים (נכון ל-2020).
הרקולס (קומיקס)
הפסגה האמריקאית-קוריאנית באזור המפורז הקוריאני (2019)
הפסגה האמריקאית-קוריאנית באזור המפורז הקוריאני הייתה פסגה דיפלומטית שנערכה במשך יום אחד והתקיימה באזור המפורז הקוריאני ו בין נשיא ארצות הברית, דונלד טראמפ לנשיא קוריאה הדרומית, מון ג'יאה-אין והמנהיג העליון של קוריאה הצפונית, קים ג'ונג-און.
כאשר טראמפ צעד לעבר הגבול בין המדינות סומנה הפעם הראשונה בה נשיא ארצות הברית נמצא על אדמת קוריאה הצפונית וכן הפעם השנייה (הראשונה הייתה הפסגה הבין-קוריאנית שנערכה באפריל 2018) מאז סופה של מלחמת קוריאה בה מנהיג צפון קוריאני נכנס לשטח קוריאה הדרומית.
מלבד הנשיא טראמפ בצד האמריקאי לקחו חלק גם היועצים הבכירים של טראמפ, איוונקה טראמפ וג'ארד קושנר (איונקה היא בתו של טראמפ וקושנר הוא חתנו) וכן שגריר ארצות הברית בקוריאה הדרומית, הארי האריס.
רקע.
מספר נשיאים אמריקאים מכהנים נסעו בעבר לצד הדרום הקוריאני של האזור המפורז בין המדינות ואף חלקם ראו את קוריאה הצפונית באמצעות משקפת אך אף אחד מהם אינם נכנסו בפועל לשטח של קוריאה הצפונית.
טראמפ וקים נפגשו במהלך פסגה בין המדינות שנערכה בפברואר 2019 בהאנוי שבווייטנאם בנוגע לנושא הגרעין, בפסגה קוריאה הצפונית ביקשה להסיר את כל הסנקציות הכלכליות העיקריות עליה ובתמורה היא הציעה כי היא תצמצם באופן חלקי את הניסיונות שלה לבנות נשק גרעיני אך הדגישה כי הדבר יעשה תוך שמירה על ארנסל הגרעין שלה, מנגד טראמפ והצוות האמריקאי הציעו סיוע כלכלי לקוריאה הצפונית בתמורה לכך שהיא תפרז גרעינית את חצי האי הקוריאני, בסופו של דבר הפסגה הסתיימה ללא הסכם כלשהו והשיחות בין המדינות נקטעו, בעקבות הפסגה בהנאוי מתחה התקשורת הצפון קוריאנית (שנמצאת תחת שליטה בלעדית של הממשלה הצפון קוריאנית) ביקורת על העמדה האמריקאית אך במקביל נמנעה מלמתוח ביקורת ישירה כלפי הנשיא טראמפ ועל אף שגיתנה את המדיניות האמריקאית עצמה היא ייחסה חשיבות רבה ליחסים הטובים בין טראמפ לקים.
בתחילת יוני 2019 אמר טראמפ לקבוצת עיתונאים כי הוא קיבל מכתב מקים, אותו תיאר כ"מכתב יפה, אישי מאוד וחם מאוד" ואף הצהיר כי המכתב הוא סימן לכך שהשיחות יחודשו, בסוף החודש קיבל קים מכתב תשובה מטראמפ ואמר כי המכתב "מצוין".
הכרזה.
ב-24 ביוני 2019, הבית הכחול (מעונו של נשיא קוריאה הדרומית) אישר כי הנשיא טראמפ צפוי לבקר בקוריאה הדרומית ב-30 ביוני ואישר את הידיעה שצוות הבית הלבן מתכנן לבקר באזור המפורז הקוריאני. יום לפני הביקור המתכונן נפגש שר החוץ הצפון קוריאני רי יונג-הו עם הנציג המיוחד של ארצות הברית בצפון קוריאה, סטיבן ביגן.
הפגישה.
טראמפ ומקבילו הדרום קוריאני, מון ג'יאה-אין נפגשו באזור המפורז עוד לפני הגעתו של קים ג'ונג און, לאחר הגעתו של קים הזמין האחרון את טראמפ לחצות את הגבול לכיוון קוריאה הצפונית אך חזר לאחר מספר דקות לצד הדרום קוריאני יחד עם קים, בכך הפך טראמפ לנשיא האמריקאי הראשון שנכנס לשטחה של קוריאה הצפונית, במהלך הפגישה הזמין טראמפ את קים לפגישה נוספת בבית הלבן אך מאוחר יותר הודה כי ככל הנראה פגישה כזו לא תתרחש בזמן הקרוב, בשלב מסוים הצטרף לשיחה ג'יאה-אין והשלושה דיברו לזמן קצר עד שטראמפ וקים עברו לבית החירות הבין-קוריאני שם ניהלו שיחה קרוב לשעה.
מזכיר האוצר האמריקאי, סטיבן מנושין, שגריר ארצות הברית בקוריאה הדרומית, הארי האריס וכן איוונקה טראמפ, בתו של טראמפ שמתפקדת גם כיועצת בכירה שלו וכן ג'ארד קושנר, בעלה של אייונקה שגם הוא יועץ בכיר של טראמפ ליוו את טראמפ במהלך הפגישה, איוונקה אף הצטרפה לחלק מפגישתו של אביה עם קים.
סיקור תקשורתי.
כלי התקשורת בקוריאה הצפונית, שכאמור נמצאים תחת שליטה של הממשל תיארו את ביקורו של טראמפ כ"אירוע היסטורי" ו"אירוע מדהים", מנגד העיתונאית אנה פיפילד (שאף כתבה בעברה ספר ביוגרפי על קים-ג'ונג און) טענה כי הפגישה משרתת את "הניצחון התעמולתי החשוב עבור קים", מנגד יועץ של משרד החוץ הצפון הקוריאני טען כי "הפגישה עם טראמפ משרתת אך ורק את האינסטרים האמריקאים".
במהלך מסיבת עיתונאים עם נשיא דרום קוריאה, מון ג'אי-אין, טען טראמפ כי "הנשיא ברק אובמה רצה להיפגש עם המנהיג קים אך האחרון השיב בשלילה לכל בקשה", טראמפ אף הוסיף בהמשך כי "ממשל אובמה התחנן לפגישה", טענה זו סוקרה בתקשורת ונבדקה על ידי מספר כלי תקשורת אמריקאים והטענה נמצאה כשקרית.
תגובות.